Tûron
Den Tûron och Ruisseau de Tûron oder Ruisseau de la Reid ass eng kleng belsch Baach an der Gemeng Theux an der Provënz Léck. Et ass e lénksen Niewefloss vum Wayai.

D'Baach entsteet weestlech vu La Reid aus dem Zesummelaf vun e puer Grief déi vu Quellen (op d'mannst 7) oder Resurgenze gefiddert ginn, wouvun der awer eigentlech nëmmen dräi als relevant ugesi kënne ginn. Et ass eng Baach aus der Frelleregioun.

D'Anzuchsgebitt vum Tûron erstreckt sech iwwer d'Uertschafte La Reid, Fraineux, Hestroumont an eng Partie vu Becco dat um Scheet vum Dall vum Tûron an deem vum Targnon läit. Wéi vill Däller an der Géigend ass seng Orientatioun Südwest/Nordost. Den Dall läit am westlechen Deel vun enger spezieller geologescher Formatioun déi e groussen Afloss op d'Landschaft an de Relief huet, déi sougenannt Fënster vun Theux. Dat speziellt dorun ass datt een do Kalleksteng fënnt, an dat an enger Géigend vun den Ardenne wou et eigentlech keng sollt ginn. Wéinst deem Kallekvirkommen gëtt et dann och Chantoire wéi z. B de Chantoir du Fond des Puits a Resurgenze wéi déi vun Hestroumont, wat mat sech bréngt datt d'Baach wa se net vill Waasser féiert, plazeweis eidel leeft.

Chaînage

Um Spaweck 
 Hydrobiologesch Etude vun der Baach

Baachen an der Provënz Léck
Theux